**Dôvodová správa**

**Všeobecná časť**

Skupina poslancov Národnej rady Slovenskej republiky predkladá na rokovanie Národnej rady Slovenskej republiky návrhzákona, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) v znení neskorších predpisov (ďalej len „návrh zákona“).

Návrh zákona sa týka inštitútu práva na odpoveď, ktorý bol do slovenského právneho poriadku zavedený zákonom č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) s účinnosťou od 1. júna 2008. Tento inštitút bol pozmenený novelou zákonom č. 221/2011 Z. z., čím došlo k obmedzeniu možností jeho uplatnenia. Týmto návrhom zákona sa možnosti uplatnenia práva na odpoveď rozširujú v zmysle pôvodného znenia tlačového zákona.

Treba zdôrazniť, že predmetom práva na odpoveď je len skutkové tvrdenie. Vylučuje sa teda odpovedať na hodnotiace úsudky. Právo na odpoveď je prvkom tlačového práva niektorých európskych krajín (napr. Francúzska), ktorý vychádza zo zásady „audiatur et altera pars“, teda „nech je vypočutá tiež druhá strana“.

Návrh zákona je v súlade s Ústavou Slovenskej republiky, ústavnými zákonmi, s nálezmi Ústavného súdu Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná.

Návrh zákona nemá vplyvy na rozpočet verejnej správy, na podnikateľské prostredie, na životné prostredie, na informatizáciu spoločnosti, ani na služby verejnej správy pre občana a nemá sociálne vplyvy.

**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Návrh zákona, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) v znení neskorších predpisov. | |
| **Predkladateľ (a spolupredkladateľ)** | |
| Skupina poslancov Národnej rady Slovenskej republiky | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | Materiál nebol predmetom PPK |
| **Predpokladaný termín predloženia na MPK\*** | Materiál nebol predmetom MPK |
| **Predpokladaný termín predloženia na Rokovanie vlády   SR\*** | Materiál nebol predkladaný na rokovanie vlády Slovenskej republiky |

|  |
| --- |
| **2.  Definícia problému** |
| Návrh zákona sa týka inštitútu práva na odpoveď, ktorý bol do slovenského právneho poriadku zavedený zákonom č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) s účinnosťou od 1. júna 2008. Tento inštitút bol pozmenený novelou zákonom č. 221/2011 Z. z., čím došlo k obmedzeniu možností jeho uplatnenia. |
| **3.  Ciele a výsledný stav** |
| Týmto návrhom zákona sa možnosti uplatnenia práva na odpoveď rozširujú v zmysle pôvodného znenia tlačového zákona. |
| **4.  Dotknuté subjekty** |
|  |
| **5.  Alternatívne riešenia** |
| Nepredkladajú sa. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie |
| **7.  Transpozícia práva EÚ** |
| nie |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |      Žiadne |    Negatívne |
|      Áno |     Nie |    Čiastočne |
| **Vplyvy na podnikateľské prostredie**     z toho vplyvy na MSP |      Pozitívne |     Žiadne |    Negatívne |
|      Pozitívne |      Žiadne |    Negatívne |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |     Žiadne |    Negatívne |
| **Vplyvy na informatizáciu** |      Pozitívne |     Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne | Žiadne |    Negatívne |

|  |
| --- |
| **10.  Poznámky** |
|  |
| **11.  Kontakt na spracovateľa** |
|  |
| **12.  Zdroje** |
|  |
| **13.  Stanovisko Komisie pre posudzovanie vybraných vplyvov z PPK** |
| Materiál nebol predmetom PPK. |

**Doložka zlučiteľnosti**

**návrhu zákona s právom Európskej únie**

1. **Navrhovateľ zákona:**Skupina poslancov Národnej rady Slovenskej republiky
2. **Názov návrhu zákona:** Zákon, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) v znení neskorších predpisov.
3. **Problematika návrhu zákona:**
4. nie je upravená v primárnom práve Európskej únie,
5. nie je upravená v sekundárnom práve Európskej únie,
6. nie je obsiahnutá v judikatúre Súdneho dvora Európskej únie.

**Vzhľadom na vnútroštátny charakter navrhovaného právneho predpisu je bezpredmetné vyjadrovať sa k 4., 5. a 6. bodu doložky zlučiteľnosti.**

**Osobitná časť**

**K čl. I**

**K bodu 1**

Legislatívno-technická úprava súvisiaca s posunutím odsekov v § 10.

**K bodu 2**

Znenie § 8 ods. 1 sa upravuje tak, ako bolo upravené v pôvodnom znení tlačového zákona s účinnosťou od 1. júna 2008.

**K bodu 3**

Vypustením odseku 2 v § 8 sa rozširujú možnosti uplatnenia práva na odpoveď aj pre subjekty, ktorým bola táto možnosť novelou zákonom č. 221/2011 Z. z. odňatá.

**K bodu 4**

V nadväznosti na úpravu v novelizačnom bode 2 sa primerane upravuje aj odsek 3, ktorý upravuje náležitosti žiadosti o uverejnenie odpovede.

**K bodu 5**

V § 8 ods. 6 sú upravené podmienky, kedy vydavateľ periodickej tlače a tlačová agentúra nie sú povinní uverejniť odpoveď. Vzhľadom na úpravy v iných novelizačných bodoch je potrebné upraviť vnútorné odkazy v písmenách a) a c). Zároveň sa podmienka v písmene b) upravuje tak, ako bola upravená v pôvodnom znení tlačového zákona s účinnosťou od 1. júna 2008.

**K bodu 6**

Ak si vydavateľ periodickej tlače alebo tlačová agentúra nesplnia povinnosti súvisiace s uverejnením opravy, odpovede alebo dodatočného oznámenia, osoba, ktorá o ich uverejnenie požiadala, má právo na primeranú peňažnú náhradu, ktoré možno uplatniť na súde aj spolu s návrhom podľa § 10 ods. 2 tlačového zákona.

**K bodu 7**

Podľa prechodného ustanovenia sa budú žiadosti o uverejnenie odpovede týkajúce sa skutkového tvrdenia uverejnené pred dátumom účinnosti tohto návrhu zákona posudzovať podľa dovtedajšej právnej úpravy.

**K čl. II**

Účinnosť návrhu zákona sa navrhuje dňom 1. mája 2019.